২০১৪ এএফসি চ্যালেঞ্জ কাপ

**২০১৪ এএফসি চ্যালেঞ্জ কাপ** এএফসি (এএফসি) কর্তৃক আয়োজিত এশিয়ার আন্তর্জাতিক ফুটবল প্রতিযোগিতা এএফসি চ্যালেঞ্জ কাপের পঞ্চম ও চূড়ান্ত আসর ছিল। এটি প্রতিযোগিতাটি বর্তমানে বিলুপ্ত ভিশন এশিয়া প্রোগ্রামে "উদীয়মান দেশের" মধ্যকার প্রতিযোগিতা হিসেবে শ্রেণীবদ্ধ করা হয়েছে। এই আসরটি ২০১৪ সালের ১৯শে মে তারিখে শুরু হয়ে ৩০শে মে তারিখে ফাইনালের মাধ্যমে সম্পন্ন হয়েছিল।

এই প্রতিযোগিতার পূর্ববর্তী আসরের চ্যাম্পিয়ন ছিল উত্তর কোরিয়া, যারা পূর্ববর্তী আসরের ফাইনালে তুর্কমেনিস্তানকে ২–১ গোলের ব্যবধানে পরাজিত করে এএফসি চ্যালেঞ্জ কাপের ইতিহাসে ২য় বারের মতো শিরোপা জয়লাভ করেছিল; তবে, উত্তর কোরিয়া এই আসরে অংশগ্রহণ করেনি।

৩০শে মে তারিখে মালদ্বীপের মালের জাতীয় ফুটবল স্টেডিয়ামে অনুষ্ঠিত এই আসরের ফাইনালে ফিলিস্তিন ফিলিপাইনকে ১–০ গোলের ব্যবধানে জয়লাভ করে এএফসি চ্যালেঞ্জ কাপের ইতিহাসে ১ম বারের মতো শিরোপা জয়লাভ করেছিল। এই আসরের বিজয়ী দল হিসেবে ফিলিস্তিন ২০১৫ এএফসি এশিয়ান কাপে অংশগ্রহণ করার জন্য উত্তীর্ণ হয়েছিল। ৫৯তম মিনিটে আশরাফ নু'মানের ফ্রি-কিক থেকে করা গোলটি ফিলিপাইনের বিপক্ষে ১–০ গোলের ব্যবধানে জয় নিশ্চিত করেছিল। ব্যক্তিগত পুরস্কারের ক্ষেত্রে ফিলিস্তিন সকল পুরস্কার জয়লাভ করেছে; সেরা গোলরক্ষক হয়েছেন মুরাদ ইসমাইল, সেরা গোলরক্ষক হয়েছেন রামজি সালেহ এবং সর্বোচ্চ গোলদাতা হয়েছেন আশরাফ নু'মান।

## আয়োজক
এএফসি সিদ্ধান্ত নিয়েছিল যে এই আসর থেকে শুরু করে এই প্রতিযোগিতার আয়োজকদের স্বয়ংক্রিয়ভাবে উত্তীর্ণ করা হবে। এরপর চারটি দেশ প্রতিযোগিতা আয়োজনের জন্য বিড করার আগ্রহ প্রকাশ করে; ভারত, মালদ্বীপ, ফিলিপাইন, এবং তাজিকিস্তান। ২০১২ সালের ১৩শে নভেম্বর তারিখে এএফসি ঘোষণা করে যে, ফিলিপাইন ও মালদ্বীপ চূড়ান্ত পর্ব আয়োজনের জন্য চূড়ান্ত বাছাই তালিকায় রয়েছে। ২০১২ সালের ২৮শে নভেম্বর তারিখে এএফসি প্রতিযোগিতা কমিটির সভায় চূড়ান্ত সিদ্ধান্ত গৃহীত হয় এবং মালদ্বীপকে আয়োজক স্বত্ব প্রদান করা হয়। মালদ্বীপের যুব ও ক্রীড়া মন্ত্রণালয় তখন দাবি করেছিল যে তারা ২০১২ এএফসি চ্যালেঞ্জ কাপে দুর্বল সুযোগ-সুবিধার কারণে এই প্রতিযোগিতা আয়োজন করতে চেয়েছিল, যেখানে মালদ্বীপ উত্তীর্ণ হয়েছে এবং প্রতিযোগিতা করবে।

২০১৩ সালের নভেম্বরের মাঝামাঝি সময়ে এএফসি সভাপতি সালমান বিন ইব্রাহিম আল খলিফা ঘোষণা করেছিলেন যে "মালদ্বীপে কিছু ভুল হলে" ফিলিপাইন ব্যাকআপ আয়োজক হিসেবে রয়েছে। ২৫শে নভেম্বরের মধ্যে, এএফসি প্রস্তাব করেছিল - কার্যনির্বাহী কমিটির অনুমোদনের অপেক্ষায় - যদি মালদ্বীপ ২০১৩ সালের ১৫ই ডিসেম্বর তারিখের মধ্যে প্রয়োজনীয় সংস্কার কাজ শুরু না করে তবে প্রতিযোগিতাটি মালদ্বীপ থেকে ফিলিপাইনে সরিয়ে নেওয়া হবে। এরপরে এএফসি ম্যানিলায় সম্ভাব্য মাঠগুলো পরিদর্শন করে এবং ফিলিপাইন ফুটবল ফেডারেশন দাবি করে যে অনুমোদন দেওয়া হলে তারা এই আসরটি আয়োজনে করতে প্রস্তুত। তা সত্ত্বেও, মালদ্বীপের যুব ও ক্রীড়া মন্ত্রণালয় জানায় যে তারা আসরটি আয়োজনের জন্য তার দেশ প্রয়োজনীয় সবকিছু করবে। ২০১৪ সালের ৭ই জানুয়ারি তারিখে, এএফসি ঘোষণা করে যে মালদ্বীপ ২০১৪ এএফসি চ্যালেঞ্জ কাপের আয়োজক হিসেবে থাকবে।

## মাঠ
মালদ্বীপকে এই আসরের আয়োজক হিসেবে ঘোষণা দেওয়ার পরে, মালদ্বীপের যুব ও ক্রীড়া মন্ত্রণালয় জানিয়েছিল যে নিচের তালিকাভুক্ত মাঠগুলো এই আসরের ম্যাচ আয়োজনের জন্য ব্যবহার করা হবে, তবে সংস্কার করা প্রয়োজন। এরপরে সংস্কার ২০১৪ সালের জানুয়ারির মাঝামাঝি সময়ে শুরু হয়েছিল এবং ৯০ দিনের মধ্যে শেষ হবে বলে আশা করা হয়েছিল।. ১২ই মে তারিখে একটি অনুষ্ঠানে, জাতীয় স্টেডিয়ামটি যুব ও ক্রীড়া মন্ত্রণালয়ের কাছে হস্তান্তর করা হয় এবং রাষ্ট্রপতি আবদুল্লাহ ইয়ামিন উদ্বোধন করেন। স্টেডিয়ামটিকে 'জাতীয় ফুটবল স্টেডিয়াম' হিসেবে পুনরায় নামকরণ করা হয়েছিল। ছয় দিন পরে দ্বিতীয় মাঠে আরেকটি অনুষ্ঠান, মূলত হিথাধু জোন স্টেডিয়াম নামে পরিচিত, প্রাক্তন রাষ্ট্রপতি মাউমুন আব্দুল গাইয়ুমকে হস্তান্তর করা হয়, যা তিনি উদ্বোধন করেছিলেন। এটি 'আদ্দু ফুটবল স্টেডিয়াম' হিসেবে পুনরায় নামকরণ করা হয়েছিল।





## বাছাইপর্ব
২০১২ সালের ১১ই ডিসেম্বর তারিখে মালয়েশিয়ার কুয়ালালামপুরের এএফসি হাউজে বাছাইপর্বের ড্র অনুষ্ঠিত হয়েছিল। বাছাইপর্বের ড্রতে অন্তর্ভুক্ত বিশটি দলকে চারটি দলের পাঁচটি গ্রুপে বিভক্ত করা হয়েছিল। পাঁচটি গ্রুপ বিজয়ী এবং দুটি সেরা দ্বিতীয় স্থান অধিকারী দল চূড়ান্ত পর্বে উত্তীর্ণ হয়েছিল। ২০১০ ও ২০১২ সালের চ্যাম্পিয়ন উত্তর কোরিয়াকে ২০১৪ এএফসি চ্যালেঞ্জ কাপে অংশগ্রহণ থেকে বাদ দেওয়া হয়েছিল।

### উত্তীর্ণ দল

## ড্র
অংশগ্রহণকারী আটটি দলকে গ্রুপ পর্বের দুটি ভাগে বিভক্ত করা হয়েছিল। ড্রয়ে পাত্র নির্ধারণ করার জন্য, দলগুলোকে এই প্রতিযোগিতার ২০১২ সালে আসরে ফলাফলের ভিত্তিতে দুটি দলের চারটি পাত্রে বিভক্ত করা হয়েছিল, স্বাগতিক দলকে পাত্র ১-এ রাখা ব্যতীত। ২০১৪ সালের ১২ই ফেব্রুয়ারি তারিখে মালদ্বীপের প্যারাডাইস আইল্যান্ড রিসোর্টে চূড়ান্ত ড্র অনুষ্ঠিত হয়েছে।

## দলীয় সদস্য

প্রতিটি দল ২৩ জনে খেলোয়াড় নিয়ে একটি দল গঠন করেছে।

## গ্রুপ পর্ব
### টাইব্রেকার

প্রত্যেক দলের পয়েন্টের ওপর ভিত্তি করে দলের অবস্থান নির্ণয় করা হয় (জয়ের জন্য ৩ পয়েন্ট, ড্রয়ের জন্য ১ পয়েন্ট, হারের জন্য ০ পয়েন্ট) এবং যদি পয়েন্টের সমতা হয় তবে গ্রুপ পর্বের সবগুলো ম্যাচ শেষে নিম্নে বর্ণিত মানদণ্ডের উপর ভিত্তি করে শীর্ষ দুই দল নির্ণয় করা হবে (নিয়ম ১৭.০১):
# যেসকল দলের পয়েন্ট সমান, তাদের একে-অপরের বিরুদ্ধে ম্যাচে অর্জিত পয়েন্ট;
# যেসকল দলের পয়েন্ট সমান, তাদের একে-অপরের বিরুদ্ধে ম্যাচে গোল পার্থক্য;
# যেসকল দলের পয়েন্ট সমান, তাদের একে-অপরের বিরুদ্ধে ম্যাচে গোল সংখ্যা;
# গ্রুপ পর্বের সকল ম্যাচে গোল সংখ্যা;
# গ্রুপ পর্বের সকল ম্যাচে গোল সংখ্যা;
# পেনাল্টি মার্ক থেকে কিক যদি সমতায় কেবল দুটি দল থাকে এবং তারা উভয়ই খেলার মাঠে থাকে;
# গ্রুপ পর্বের সকল ম্যাচে সর্বনিম্ন শাস্তিমূলক পয়েন্ট (একটি ম্যাচে একটি নির্দিষ্ট খেলোয়াড়ের ক্ষেত্রে শুধুমাত্র একটি নিয়ম প্রয়োগ করা যাবে): 
# লটারি।

### গ্রুপ এ


----

----

### গ্রুপ বি


----

----

## নকআউট পর্ব

### সেমি-ফাইনাল

----

### তৃতীয় স্থান নির্ধারণী

### ফাইনাল

## পরিসংখ্যান
### পুরস্কার
*শীর্ষ গোলদাতা:  আশরাফ নু'মান
*সেরা খেলোয়াড়:  মুরাদ ইসমাইল
*সেরা গোলরক্ষক:  রামজি সালেহ

### গোলদাতা
;৪ গোল
* আশরাফ নু'মান

;৩ গোল
* আলি আশফাক

;২ গোল

* মুহাম্মদ উমাইর
* কিয়াউ কো কো
* আব্দুল হামিদ আবু হাবিব
* পাট্রিক রেইশেল্ট
* ফিল ইয়াংহাজব্যান্ড
* দিদার দুরদিয়েভ

;১ গোল

* জহিব ইসলাম আমিরি
* আহমদ হাতিফি
* হামিদুল্লাহ করিমি
* ফয়সাল শায়েস্তাহ
* ভ্লাদিমির ভেরেভকিন
* খামফেং সায়াভাট্টি
* আসাদুল্লাহ আব্দুল্লাহ
* আলি ফাসির
* নিয়েইন ছান আউং
* ক্রিস গ্রেটউইচ
* জেরি লুসেনা
* সিমোন রোতা
* দৌলত বায়রামভ
* বাহতিয়ার হোজামেদভ
* সুলাইমান মুহাদভ

;আত্মঘাতী গোল
* ভাথানা কোদুয়াংবেথ (তুর্কমেনিস্তানের বিরুদ্ধে)

## চূড়ান্ত অবস্থান
এই ছকটি সকল দলের ফলাফল প্রদর্শন করে। পেনাল্টি শুট-আউটের মাধ্যমে নিষ্পন্ন হওয়া ম্যাচগুলো ড্র হিসাবে গণনা করা হয়েছে।

## টীকা


## তথ্যসূত্র

## বহিঃসংযোগ
* এএফসিতে এএফসি চ্যালেঞ্জ কাপ 

বিষয়শ্রেণী:২০১৪ এএফসি চ্যালেঞ্জ কাপ
বিষয়শ্রেণী:স্বাগতিক মালদ্বীপে আন্তর্জাতিক ফুটবল প্রতিযোগিতা
বিষয়শ্রেণী:এএফসি চ্যালেঞ্জ কাপ
বিষয়শ্রেণী:২০১৪-এ এশীয় ফুটবল